
Uznesenie Okresný súd Spišská Nová Ves v právnej veci A. B., nar. XX.XX.XXXX, trvale bytom C. XXX, D. E., t.č. umiestnenej v Nemocnici AGEL Levoča, a.s., so sídlom Probstnerova cesta č. 2/3082, Levoča, na psychiatrickom oddelení, takto rozhodol: I. Z a s t a v u j e s a konanie o prípustnosti prevzatia a držania A. B., nar. XX.XX.XXXX, v zdravotníckom zariadení. II. Slovenská republika n e m á nárok na náhradu trov konania. odôvodnenie: 1. Prípisom zo dňa XX.XX.XXXX, doručeným tunajšiemu súdu toho istého dňa, Nemocnica AGEL Levoča, a.s., so sídlom Probstnerova cesta č. 2/3082, Levoča oznámila, že do uvedenej nemocnice bola dňa XX.XX.XXXX v čase o XX:XX hod. na psychiatrické oddelenie umiestnená A. B., nar. XX.XX.XXXX, ktorá pri jej prijatí podpísala vyhlásenie o dobrovoľnom vstupe a udelila súhlas s hospitalizáciou. Neskôr, toho istého dňa, t.j. XX.XX.XXXX o XX:XX hod., svoj súhlas s hospitalizáciou odvolala. 2. Uznesením tunajšieho súdu č.k..: :4Pu/1/2025 – 4 zo dňa XX.XX.XXXX, tunajší súd začal bez návrhu konanie o prípustnosti prevzatia a držania A. B., nar. XX.XX.XXXX, v zdravotníckom zariadení v zmysle § 254 ods. 2 CMP. 3. Uznesením tunajšieho súdu č.k. 4Pu/1/2025 – 21 zo dňa XX.XX.XXXX, tunajší súd rozhodol, že prevzatie a umiestnenie menovanej na psychiatrické oddelenie Nemocnice AGEL Levoča, a.s., bolo prípustné. 4. Nemocnica AGEL Levoča, a.s. doručila na tunajší súd svoje oznámenie dňa XX.XX.XXXX o skutočnosti, že menovaná bola hospitalizovaná na Psychiatrickom oddelení Nemocnice AGEL Levoča, a.s. od XX.XX.XXXX do XX.XX.XXXX, kedy bola prepustená do ambulantnej starostlivosti a jej zdravotný stav si už nevyžadoval pokračovanie v nedobrovoľnej hospitalizácii. 5. Podľa § 264 zákona č. 161/2015 Z.z., Civilný mimosporový poriadok (ďalej len ako „CMP“), zdravotnícke zariadenie je vždy oprávnené umiestneného prepustiť, a to aj keď súd rozhodol, že prevzatie do zdravotníckeho zariadenia bolo prípustné. 6. Podľa § 2 ods. 1 CMP, na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 7. Podľa § 161 ods. 1 zákona č. 160/2015 Z.z. Civilný sporový poriadok (ďalej len „CSP“), ak tento zákon neustanovuje inak, súd kedykoľvek počas konania prihliada na to, či sú splnené podmienky, za ktorých môže konať a rozhodnúť (ďalej len "procesné podmienky").
8. Podľa § 161 ods. 2 CSP, ak ide o nedostatok procesnej podmienky, ktorý nemožno odstrániť, súd konanie zastaví. 9. Vzhľadom na skutočnosť že umiestnená bola dňa XX.XX.XXXX prepustená do ambulantnej starostlivosti, súd konanie o prípustnosti prevzatia a držania menovanej v zdravotníckom zariadení zastavil. 10. Podľa § 52 CMP, žiaden z účastníkov nemá nárok na náhradu trov konania, ak tento zákon neustanovuje inak. 11. Podľa § 57 CMP, o povinnosti nahradiť trovy konania, ak nejde o trovy konania štátu, rozhoduje súd len na návrh. 12. Podľa § 58 ods. 1 CMP, o nároku na náhradu a o výške trov konania rozhoduje súd v rozhodnutí, ktorým sa konanie končí. 13. Podľa § 271 CMP, trovy dôkazov platí štát. 14. O trovách konania účastníkov tohto konania súd nerozhodoval, nakoľko zo strany účastníkov konania nebol podaný návrh na rozhodovaní o nich, pričom podľa § 57 CMP súd môže o nich v mimosporových konaniach rozhodovať len na návrh. 15. O prípadných trovách štátu súd rozhodol tak, že tento nemá nárok na ich úhradu, vychádzajúc z ustanovenia § 271 CMP. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Okresnom súde Spišská Nová Ves, písomne v troch vyhotoveniach. (§ 362 ods. 1 zákona č. 160/2015, Civilný sporový poriadok /ďalej len ako „CSP“/ v spojení s § 59 ods. 1 CMP). V odvolaní sa uvedie ktorému súdu je určené, kto ho robí, ktorej veci sa týka, čo sa ním sleduje, uvedie sa spisová značka konania proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).Odvolanie musí byť podpísané. (§ 127 a § 363 CSP) Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. (§ 365 ods. 1 CSP) Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. (§ 62 ods. 1 CMP) Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu vyššie uvedenú, ak táto vada mala vplyv na rozhodnutie vo veci samej. (§ 365 ods. 2 CSP)
Odvolacie dôvody možno meniť a dopĺňať až do rozhodnutia o odvolaní. (§ 62 ods. 2 CMP) V odvolacom konaní možno uvádzať nové skutkové tvrdenia a predkladať nové dôkazné návrhy. (§ 63 CMP)

